Poskantoor-werkers staak wéérArgieffoto Minder as ŉ week nadat ŉ staking by die poskantoor opgelos is, het tydelike werkers weer met ŉ onwettige staking begin. Die Poskantoor het Maandag in ŉ verklaring gesê tydelike werkers by Witspos, Tshwane Mail, Germiston en Polokwane het begin staak. Die stakers eis dat tydelike werkers in permanente posisies aangestel moet word. Die huidige staking veroorsaak dat pos tot minstens vier dae vertraag gaan word, aldus die verklaring. Janras Kotsi, uitvoerende direkteur van die Poskantoor is in gesprek met vakbonde en besig om ŉ gebeurlikheidsplan van stapel te stuur. Altesaam 403 tydelike werkers is tydens die vorige staking afgedank. Klik hier om meer te lees. ŉ Aantal poskantore in Gauteng en die Wes-Kaap moes gesluit word uit vrees vir werkers se veiligheid nadat stakers hulle glo geïntimideer het. Klik hier om te sien watter poskantore is in Gauteng gesluit. Klik hier om te sien watter poskantore is in die Wes-Kaap gesluit.